Næstkomandi mánudag , 19. september kl. 20 , munu þeir Árni Heiðar Karlsson píanisti og Gissur Páll Gissurarson tenórsöngvari leiða saman hesta sína með flutningi á íslenskum einsöngslögum . Yfirskrift tónleikanna er Ísland , farsældarfrón og verður áhersla lögð á að leiða hlustandann inn í heim túlkandans og nálgast tónlistina frá sjónarhorni flytjendanna . Á dagskránni verða fjölmörg þekkt einsöngslög eins og Draumalandið , Í fjarlægð og Hamraborgin . Vart þarf að kynna Gissur Pál en hann hefur vakið athygli fyrir einstaklegan fagran söng og skemmtilega sviðsframkomu og hefur skapað sér nafn sem einn af fremstu tenórum Íslands . Árni Heiðar Karlsson er einn fremsti píanisti landsins , jafnvígur á djass og klassík og gaf árið 2009 út djassplötuna Mæri en sú var tilnefnd til Íslensku tónlistarverðlaunanna sem besta plata ársins 2009 í flokki djassplatna . Það er því von á glæsilegum tónleikum hjá þeim félögum . Aðgangseyrir er kr. 2000 en ekki er tekið við greiðslukortum . Þetta eru fyrstu tónleikar Mánudagsmenningar á þessu hausti en lögð verður áhersla á íslenska menningu fram að áramótum .